ছাত্র যুব উৎসবে প্রশংসিত হল মালদহ জেলা

কলকাতা: কলকাতার যুব ভারতী ক্রীড়াঙ্গনে অনুষ্ঠিত হল ছাত্র যুব উৎসব ২০২৪ (Student Youth Festival 2024)। রাজ্য স্তরের এই প্রতিযোগিতায় অংশগ্রহণ করেছিল প্রত্যেকটি জেলার প্রতিযোগীরা। অনুষ্ঠানের উদ্বোধন করেন যুব কল্যাণ ও ক্রীড়া দফতরের মন্ত্রী অরূপ বিশ্বাস (Aroop Biswas), তথ্য সংস্কৃতি দফতরের মন্ত্রী ইন্দ্রনীল সেন (Indranil Sen) এবং ক্রিকেটার ও যুব পরিষেবা প্রতিমন্ত্রী মনোজ তিওয়ারি (Manoj Tiwary)। রাজ্য সঙ্গীত দিয়ে অনুষ্ঠানের সূচনা হয়। শেষ হয় জাতীয় সঙ্গীতের মাধ্যমে।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব-১০)

উদ্বোধনী অনুষ্ঠানে মন্ত্রী অরূপ বিশ্বাস বলেন ইমন চক্রবর্তী, রূপঙ্কর বাগচী প্রত্যেকেই এই উৎসব থেকে উঠে এসেছেন। আগামীদিনে এই মঞ্চ থেকে আরও প্রতিভা উঠে আসবে। ইন্দ্রনীল সেন বলেন, যারা এই উৎসব থেকে উঠে আসবে তাদের নামের তালিকা দফতর পেলে সারা বছর রাজ্যের বিভিন্ন অনুষ্ঠানে তারা সুযোগ পাবে।

আরও পড়ুন: নির্বাচনের আগে চাঞ্চল্য, বোমার ভূমি বীরভূম!

ছাত্র যুব উৎসব ২০২৪-এ বিভিন্ন বিভাগে তাক লাগিয়ে প্রশংসিত হল মালদহ (Maldah) জেলা। সর্বোচ্চ সাতটি পুরস্কার ঝুলিতে ভরেছে এই জেলা। মালদহ জেলা কলকাতা সহ সারা রাজ্য তালিকায় সর্বোচ্চ সাতটি পদক জিতে শীর্ষ স্থান দখলে আনল। মালদহবাসির মুখে খুশির হাসি এই খবরে। তাদের পদক তালিকায় রয়েছে তিনটি স্বর্ণ, একটি রৌপ্য, তিনটি ব্রোঞ্জ।