মনোজের শেষ ম্যাচে প্রথম দিনেই এগিয়ে বাংলা

কলকাতা: পরপর হারের পর এবার যেন স্বস্তির নিঃশ্বাস বাংলার ড্রেসিংরুমে। বিহারের বিরুদ্ধে এদিন টসে জিতে বল করার সিদ্ধান্ত নেন বাংলার অধিনায়ক মনোজ তিওয়ারি। সিদ্ধান্তের ফল হাতেনাতে পেল বাংলা। মুকেশ কুমার এবং সুরজ সিন্ধু জয়সওয়ালদের দাপট দেখল ইডেন গার্ডেন্স। ৪টি করে উইকেট নিয়েছেন সুরজ ও মুকেশ। ১টি উইকেট মহম্মদ কাইফের। ৪৬.৪ ওভার খেলে ৯৫ রান তুলে অল আউট হয়ে যায় বিহার।

আর জবাবে ব্যাট করতে নেমে প্রথম দিনেই ১৬ রানে এগিয়ে গেল বাংলা। দিনের শেষে অভিমন্যু ঈশ্বরণের সঙ্গে ক্রিজে রয়েছেন অনুষ্টুপ মজুমদার। এটাই মনোজ তিওয়ারির কেরিয়ার শেষ ম্যাচ। সেই ম্যাচ জিতে শেষ করতে চাইছে বাংলা।

আরও পড়ুন: অ্যান্ডারসনের নয়া রেকর্ডে হীনমন্যতা কাটল কুম্বলের!

উল্লেখ্য, গত মরসুমে বাংলার মূল সমস্যা ছিল ওপেনিং জুটি। এই মরসুমেও সেই সমস্যা কাটল না। শেষ ম্যাচেও ব্যর্থ বাংলার ওপেনিং জুটি। অভিমন্যু রান পেলেও মাত্র ১৯ রান করে আউট হয়ে যান শাকির।