অসমের বিরুদ্ধে বড় জয় বাংলার

কলকাতা: রঞ্জি মরশুমের প্রথম জয় পেল বাংলা। প্রথম তিন ম্যাচে জয় অধরা ছিল। কিন্তু অসমের বিরুদ্ধে সুযোগ হাতছাড়া করেনি বঙ্গ-ব্রিগেড। এক ইনিংস এবং ১৬২ রানের ব্যবধানে অসমকে উড়িয়ে দিল বাংলা।

প্রথম ইনিংসে বাংলার ৪০৫ রানের জবাবে ১০৩ রানে শেষ হয়ে যায় অসমের প্রথম ইনিংস। বাংলার হয়ে কাইফ ৪ এবং সুরজ সিন্ধু জয়সওয়াল নেন ৩ উইকেট। ফলো অনের ফলে দ্বিতীয় ইনিংসে ব্যাট করতে নেমেও একই অবস্থা অসমের। ১৪০ রানে শেষ হয়ে যায় অসমের দ্বিতীয় ইনিংস। এবারও বল হাতে জ্বলে ওঠেন সুরজ সিন্ধু জয়সওয়াল। একাই তুলে নেন ৫ উইকেট।

এই জয়ের সুবাদে নকআউট পর্বে যাওয়ার আশা বাঁচিয়ে রাখল বাংলা। এই ম্যাচ থেকে ৭ পয়েন্ট পেল মনোজের দল।

অন্য খবর দেখতে ক্লিক করুন: